smcproject/ml-wiki-sentences huggingface dataset:
ഒരു സ്രോതസ്സ് അനുസരിച്ച്, അമേരിക്കൻ വില്യം ഡബ്ല്യു. കോൾബ് ചുവന്ന കാൻഡി ആപ്പിൾ കണ്ടുപിടിച്ചു.
അനുഭവസമ്പത്തുള്ള നെവാർക്ക് കാൻഡി നിർമ്മാതാവായ കോൾബ് 1908-ൽ തന്റെ ആദ്യത്തെ ബാച്ച് കാൻഡിഡ് ആപ്പിൾ നിർമ്മിച്ചു.
ക്രിസ്മസ് വ്യാപാരത്തിനായി ചുവന്ന കറുവപ്പട്ട കാൻഡി ഉപയോഗിച്ച് തന്റെ മിഠായി കടയിൽ പരീക്ഷണം നടത്തുന്നതിനിടയിൽ അദ്ദേഹം കുറച്ച് ആപ്പിൾ മിശ്രിതത്തിൽ മുക്കി വിൻഡോകളിൽ പ്രദർശിപ്പിച്ചു.
ആദ്യ ബാച്ച് മുഴുവൻ 5 സെൻറ് വീതം വിറ്റ അദ്ദേഹം പിന്നീട് ആയിരക്കണക്കിന് വർഷം തോറും വിറ്റു.
1948 ലെ നെവാർക്ക് ന്യൂസ് പ്രകാരം ജേഴ്സി ഷോറിലും സർക്കസിലും മിഠായി കടകളിലും കാൻഡി ആപ്പിൾ വിൽക്കപ്പെട്ടു.
ചേരുവകളും രീതിയും
ഹാർഡ് ക്രാക്ക് ഘട്ടത്തിലേക്ക് ചൂടാക്കിയ പഞ്ചസാരയുടെ ഒരു പാളി ഉപയോഗിച്ച് ആപ്പിളിൽ പൂശിയാണ് ടോഫി ആപ്പിൾ നിർമ്മിക്കുന്നത്.
പഞ്ചസാര (വെള്ള അല്ലെങ്കിൽ തവിട്ട്), ധാന്യം സിറപ്പ് , വെള്ളം, കറുവപ്പട്ട, റെഡ് ഫുഡ് കളറിംഗ് എന്നിവ ചേർത്താണ് പൂശാനുള്ള ഏറ്റവും സാധാരണമായ പഞ്ചസാര തയ്യാറാക്കുന്നത്.
ഈർപ്പമുള്ള കാലാവസ്ഥ പഞ്ചസാരയെ കഠിനമാക്കുന്നത് തടയുന്നു.
കാൻഡി ബെൻടാർ ഇംഗ്ലീഷ് വിലാസം https://ml.wikipedia.org/wiki/Candi_bentar ബാലിയിലുള്ള പുര ലെംപുയാങ്ങ് ലുഹുർ ലെ പ്രവേശനകവാടത്തിലുള്ള കാൻഡി ബെൻടാർ.
ബാലിയിലും ജാവയിലുമുള്ള വിവിധ മതസ്ഥാപനങ്ങളുടെ (ക്ഷേത്രം, ക്രേറ്റൺ കൊട്ടാരം, സെമിത്തേരികൾ) പരിസരങ്ങളിൽ കാണപ്പെടുന്ന മദ്ധ്യത്തിൽ തുറക്കാവുന്ന വാതിൽ സമുച്ചയമാണ് കാൻഡി ബെൻടാർ .
ഈ വാതിലിന് ഒരു സ്തൂപത്തിന്റെ രൂപഘടനയുണ്ടായിരിക്കും (ഇന്തോനേഷ്യൻ ഭാഷയിൽ കാൻഡി എന്നാൽ സ്തൂപം എന്നാണർത്ഥം) മദ്ധ്യത്തിൽ വച്ച് രണ്ടുവശത്തേക്കും കൃത്യം പകുതിയായി തുറക്കപ്പെടുന്നു.
മദ്ധ്യത്തിൽ അകത്തേക്കുള്ള നടവഴിയുണ്ടായിരിക്കും.
ജാവ, ബാലി, ലൊംബോക് എന്നിവിടങ്ങളിലാണ് കാൻഡി ബെൻടാർ കാണപ്പെടുന്നത്.
ഒരു സ്തൂപത്തിന്റെ ഘടനയാണ് കാൻഡി ബെൻടാർ വാതിലുകൾക്ക്.
ഇവ മദ്ധ്യത്തിൽ കൃത്യം രണ്ടായി തുറക്കപ്പെടുന്നു.
ഈ വാതിലുകൾ ഒരു സമമിതി ഘടന പാലിക്കുന്നു.
ഇവയുടെ ചുറ്റുപാടും അനേകം പടികൾ നിറഞ്ഞരൂപഘടന ഉണ്ടായിരിക്കും.
ബാലിനീസ് കാൻഡി ബെൻടാറുകൾ അനേകം ചിത്രപ്പണികളാൽ നിറഞ്ഞിരിക്കും.
ഇവയുടെ അകംഭാഗം ഒഴുക്കനായിരിക്കും.
പുരാതന ജാവനീസ്, ബാലിനീസ് ഹിന്ദു ക്ഷേത്രങ്ങൾ
ബാലിനീസ് ക്ഷേത്രങ്ങളുടെയും ജാവനീസ് ക്ഷേത്രങ്ങളുടെയും ഒഴിച്ചുകൂടാനാവാത്ത ഭാഗങ്ങളാണ് കാൻഡി ബെൻടാർ, പഡുരക്സ എന്നീ വാതിലുകളും വാതിൽ സമുച്ചയങ്ങളും.
ഈ രണ്ടുതരം വാതിലുകളാണ്  ഒരു ക്ഷേത്ര സമുച്ചയത്തിലെ ക്ഷേത്രത്തിന്റെ വിവിധ വിശുദ്ധ തലങ്ങൾ തമ്മിൽ വേർതിരിക്കുന്നത്.
കാൻഡി ബെൻടാർ ആണ് ക്ഷേത്രത്തിനെ പുറം ലോകവുമായി വേർതിരിക്കുന്ന പ്രവേശന കവാടം.
ഇത് ക്ഷേത്രത്തിന്റെ ഏറ്റവും പുറത്തെ തലമായ നിസ്തമണ്ഡലയുടെ പ്രവേശന കവാടത്തിൽ സ്ഥിതിചെയ്യുന്നു.
ക്ഷേത്രത്തിന്റെ മദ്ധ്യ മണ്ഡലയും ഏറ്റവും അകത്തെ മണ്ഡലയായ ഉത്തമമണ്ഡലയും തമ്മിൽ വേർതിരിക്കുന്ന വാതിലാണ് പഡുരക്സ.
കാൻഡി ബെൻടാറിന്റെ പ്രതീകാത്മകത സുവ്യക്തമല്ല.
ക്ഷേത്രത്തിന്റെയോ കൊട്ടാരത്തിന്റെയോ പ്രൗഢി ജനിപ്പിക്കുക എന്നതായിരിക്കണം ഇതിന്റെ പ്രധാന ഉദ്ദേശം.
ചരിത്രവും പരിണാമവും A candi bentar structure appears in a relief at the 13th-century Candi Jago.
13-ാം നൂറ്റാണ്ടിലും 14-ാം നൂറ്റാണ്ടിലു മുള്ള സിഘസരി, മജപഹി കാലഘട്ടത്തിൽ ജാവയിലാണ് കാൻഡി ബെൻടാർ ഉപയോഗിച്ചുകാണുന്നത്.
13-ാം നൂറ്റാണ്ടിൽ കിഴക്കേ ജാവയിലുള്ള കാൻഡി ജാഗോയിലാണ് കാൻഡി ബെൻടാറും പഡുരക്സയും ഉപയോഗിച്ചിരുന്നത്.
ഏറ്റവും പഴക്കമുള്ള കാൻഡി ബെൻടാർ ഉള്ളത് 14-ാം നൂറ്റാണ്ടിലെ മജപഹി രാജവംശത്തിന്റെ തലസ്ഥാനമായിരുന്ന ട്രോഉലാൻ എന്ന പുരാവസ്തു സ്ഥലത്താണ്.
ഇതിന്റെ പേര് ഗോപുര വ്രിൻഗിൻ ലവാങ്ങ് (ജാവനീസിൽ "ബനിയൻ മര വാതിൽ") എന്നാണ്.
ഗോപുര വ്രിൻഗിൻ ലവാങ്ങ് ഒരു മജപഹി ക്ഷേത്രത്തിന്റെ രൂപഘടനയിലാണ് ഉള്ളത്.
ഇത് രണ്ട് സമമിതമായ പാളികളായി മാറുകയും മദ്ധ്യത്തിൽ നടവഴി സൃഷ്ടിക്കുകയും ചെയ്യുന്നു.
പ്രമാണം:Keraton Kasepuhan3.jpg 15-ാം നൂറ്റാണ്ടിലെ കെരാടൺ കസേപുഹാൻ കൊട്ടാരത്തിലെ ഒരു കാൻഡി ബെൻടാർ
15-ാം നൂറ്റാണ്ടിലെ ഇസ്ലാമിന്റെ വരവിലും കാൻഡി ബെൻടാർ വ്യാപകമായി ഉപയോഗിച്ചിരുന്നുയ സുൽത്താന്റെ കൊട്ടാരമായ കെരാട്ടൺ കസേപുഹാനിലും പൊതുജനത്തിനായുള്ള സഭയിലേക്ക് ഒരു കാൻഡി ബെൻടാർ ഉണ്ടായിരുന്നു.
16-ാം നൂറ്റാണ്ടിലെ മെനാര കുഡുസ് മോസ്കിന് (ജാവയിലെ ഏറ്റവും പഴക്കം ചെന്ന മോസ്കുകളിലൊന്നാണിത്) അതിന്റെ പുറത്ത് ഒരു കാൻഡി ബെൻടാർ ഉണ്ടായിരുന്നു.
ഇത് മോസ്കിന്റെ ചുറ്റുപാടുമുള്ള സ്ഥലത്തെക്കുള്ള പ്രവേശനകവാടമായി സ്ഥിതിചെയ്യുന്നു.
സെൻഡങ്ങ് ഡുവുറിലുള്ള ( സെൻഡങ്ങ് ഡുവുർ, ലമോങ്കാൻ റീജൻസി, കിഴക്കേ ജാവ) ഒരു മുസ്ലിം സെമിത്തേരി സമുച്ചയത്തിലും കാൻഡി ബെൻടാറും പഡുരക്സയും ഉണ്ട്.
ഇവ ആ സെമിത്തേരിയുടെ വിവിധ വിശുദ്ധ തലങ്ങൾ വേർതിരിച്ചുകൊണ്ട് നിലനിൽക്കുന്നു.
സുനൻ സെൻഡങ്ങ് ‍ഡുവുറിന്റെ ശവകുടീരമാണ് ഈ സെമിത്തേരിയിലെ ഏറ്റവും വിശുദ്ധ തലം.
സുനൻ ഗിരി സെമിത്തേരി സമുച്ചയമാണ് കാൻഡി ബെൻടാർ നിലനിൽക്കുന്ന ജാവയിലെ മറ്റൊരു സെമിത്തേരി സമുച്ചയം.
ജക്കാർത്തയിലെ സൊയേകാർണെ ഹട്ട അന്താരാഷ്ട്രവിമാനത്താവളത്തിന്റെ പ്രവേശനകവാടത്തിൽ സ്ഥിതിചെയ്യുന്ന ബാലിനീസ് രീതിയിലുള്ള കാൻഡി ബെൻടാർ
ആധുനിക കാലത്തും കാൻഡി ബെൻടാറുകളുടെ നിർമ്മാണ് ഇന്തോനേഷ്യൻ സർക്കാർ പ്രോത്സാഹിപ്പിക്കുന്നു.
പ്രധാന റോഡിലേക്കു പൂമുഖം വരുന്ന എല്ലാ വീടുകളുടെയും മുന്നിൽ കാൻഡി ബെൻടാർ നിർമ്മിക്കുന്നത് ഓൾഡ് ബാൻടെൻ സർക്കാർ പ്രോത്സാഹിപ്പിക്കുന്നു.
പടിഞ്ഞാറേ ജാവയിലെ സിറെബോൺ നഗത്തിന്റെ മുഖമുദ്രയായി ചുവന്ന കല്ലിൽ തീർത്ത കാൻഡി ബെൻടാറുകൾ മാറിയിട്ടുണ്ട്.
വിവിധ ജനകീയ കെട്ടിടങ്ങളുടെയും പ്രവേശനകവാടങ്ങളിൽ കാൻഡി ബെൻടാർ നിർമ്മിച്ചിട്ടുണ്ട്.
ജക്കാർത്തയിലെ സൊയേകാർണെ ഹട്ട അന്താരാഷ്ട്രവിമാനത്താവളത്തിന്റെ പ്രവേശനകവാടത്തിൽ സ്ഥിതിചെയ്യുന്ന ബാലിനീസ് രീതിയിലുള്ള കാൻഡി ബെൻടാർ എന്നിവ ഉദാഹരണം.
ഇതും കാണുക ബാലിനീസ് അമ്പലം പഡുരക്സ അവലംബങ്ങൾ ↑ Davison 2003 , പുറം.
sfn error: no target: CITEREFDavison2003 ( help ) ↑ Wardani, Sitindjak Mayang Sari 2015 , പുറം.
sfn error: no target: CITEREFWardaniSitindjakMayang_Sari2015 ( help )
എം. ശിവപ്രസാദ് ഇംഗ്ലീഷ് വിലാസം https://ml.wikipedia.org/wiki/M.
Sivaprasad
മലയാളത്തിലെ ബാല സാഹിത്യകാരന്മാരിലൊരാളാണ് എം. ശിവപ്രസാദ് .
2014  ലെ ബാല സാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
തിരുവനന്തപുരം ജില്ലയിലെ കല്ലറയിൽ ജനിച്ചു.
ചിത്രകലാധ്യാപകനായിരുന്നു.
കേരള സംഗീത നാടക അക്കാദമിയുടെ ജനറൽ കൗൺസിൽ അംഗമായും പ്രവർത്തിച്ചിട്ടുണ്ട്.
ബാല നാടകത്തിന്റെ രചനയ്ക്കും സംവിധാനത്തിനും മൂന്നു തവണ കേരള സംഗീത നാടക അക്കാദമിയുടെ പുരസ്കാരം ലഭിച്ചിട്ടുണ്ട്.
കൃതികൾ ആനത്തൂക്കം വെള്ളി കുട്ടികളുടെ നാടകം ഞങ്ങൾ ദേശാടനക്കിളികൾ പുരസ്കാരങ്ങൾ കേരള സാഹിത്യ അക്കാദമി പുരസ്കാരം 2014 അവലംബം ↑ ↑
എം. സുകുമാരൻ ഇംഗ്ലീഷ് വിലാസം https://ml.wikipedia.org/wiki/M.
എം. സുകുമാരൻ (1943-  മാർച്ച് 16, 2018) മലയാളത്തിലെ ഒരു ചെറുകഥാകൃത്തും നോവലിസ്റ്റുമായിരുന്നു.
1943-ൽ നാരായണ മന്നാടിയാരുടെയും മീനാക്ഷിയമ്മയുടെയും മകനായി പാലക്കാട് ജില്ലയിലെ ചിറ്റൂർ താലൂക്കിലാണ് അദ്ദേഹം ജനിച്ചത്.
1976 -ലെ കേരള സാഹിത്യ അക്കാദമി പുരസ്കാരം അദ്ദേഹത്തിന്റെ മരിച്ചിട്ടില്ലാത്തവരുടെ സ്മാരകങ്ങൾ എന്ന പുസ്തകത്തിന് ലഭിച്ചു.
ഹൈസ്കൂൾ വിദ്യാഭ്യാസം പൂർത്തിയായതോടെ പഠനം അവസാനിച്ചു.
കുറച്ചുകാലം ഒരു ഷുഗർ ഫാക്ടറിയിലും ആറുമാസം ഒരു സ്വകാര്യ വിദ്യാലയത്തിൽ പ്രൈമറി വിഭാഗം ടീച്ചറായും ജോലി ചെയ്തു.
1963-ൽ തിരുവനന്തപുരത്ത് അക്കൗന്റ് ജനറൽ ഓഫീസിൽ ക്ലർക്ക്.
1974-ൽ ട്രേഡ് യൂണിയൻ പ്രവർത്തനങ്ങളുടെ പേരിൽ സർവീസിൽനിന്നും ഡിസ്മിസ് ചെയ്യെപ്പട്ടു.
സംഘഗാനം , ഉണർത്തുപാട്ട് എന്നീ കഥകൾ ചലച്ചിത്രമാക്കപ്പെട്ടിട്ടുണ്ട് .
കഥാകാരി രജനി മന്നാടിയാർ മകളാണ്.
2018 മാർച്ച് 16ന് അന്തരിച്ചു.
മരിച്ചിട്ടില്ലാത്തവരുടെ സ്മാരകങ്ങൾക്ക് 1976ലും ജനിതകത്തിന് 1997ലും സമഗ്രസംഭാവനയ്ക്ക് 2004ലും കേരള സാഹിത്യ അക്കാദമി അവാർഡുകൾ ലഭിച്ചു.
പിതൃതർപ്പണം 1992 ലെ മികച്ച ചെറുകഥയ്ക്കുള്ള പത്മരാജൻ പുരസ്കാരം നേടി.
ജനിതകത്തിന് കേരള സാഹിത്യ അക്കാദമി അവാർഡ് ലഭിച്ചു.
മികച്ച കഥയ്ക്കുള്ള ചലച്ചിത്ര അവാർഡ് (കേരള ഗവ.) 1981-ൽ ശേഷക്രിയയ്ക്കും 95-ൽ കഴകത്തിനും ലഭിച്ചു.
2006-ലെ കേന്ദ്രസാഹിത്യ അക്കാദമി പുരസ്കാരം അദ്ദേഹത്തിന്റെ ചുവന്ന ചിഹ്നങ്ങൾ എന്ന ചെറുകഥാസമാഹാരത്തിനു ലഭിച്ചു.
പ്രസിദ്ധീകരിച്ച പുസ്തകങ്ങൾ പാറ ശേഷക്രിയ ജനിതകം അഴിമുഖം ചുവന്ന ചിഹ്നങ്ങൾ എം. സുകുമാരന്റെ കഥകൾ മരിച്ചിട്ടില്ലാത്തവരുടെ സ്മാരകം തൂക്കുമരങ്ങൾ ഞങ്ങൾക്ക് ചരിത്ര ഗാഥ പിതൃതർപ്പണം ശുദ്ധവായു വഞ്ചിക്കുന്നം പതി അസുരസങ്കീർത്തനം അവലംബം ↑ http://www.manoramaonline.com/news/latest-news/2018/03/16/renowned-writer-m-sukumaran-passes-away.html പുഴ .
കോം Archived 2007-09-27 at the Wayback Machine .
എം എൻ മലയാളീ .
ഓർഗ്ഗ് ആമസോൺ .
കോം പുറം കണ്ണികൾ
എം. ശങ്കർ റായി
കേരള ഫോക്‌ലോർ അക്കാദമിയുടെ 2019 ലെ സമഗ്രസംഭാവന  പുരസ്കാരം ലഭിച്ച ബഹുഭാഷാ പണ്ഡിതനും യക്ഷഗാന കലാകാരനും പ്രഭാഷകനുമാണ് എം. ശങ്കർ റായി.
യക്ഷഗാന, തുളു , കന്നഡ നാടകം മേഖലകളിൽ സജീവമായി 41 വർഷമായി പ്രവർത്തിക്കുന്നു.
നാട്ടുവൈദ്യനായിരുന്ന  തിമണ്ണ റൈയുടെയും ഗോപിയുടെയും മകനാണ്.
ബാഡൂർ എ എൽ പി സ്കൂളിൽ നിന്ന് പ്രധാനാധ്യാപകനായി വിരമിച്ചു.
കേരള യക്ഷഗാന കലാ ക്ഷേത്രം പ്രസിഡൻറായി പ്രവർത്തിച്ചു.
കന്നഡ , തുളു , മലയാളം , ഹിന്ദി , ഇംഗ്ലീഷ് , അറബി ഭാഷകളിൽ പ്രാവീണ്യമുണ്ട്.
പുത്തിഗെയിലെ കമ്യൂണിസ്റ്റ് നേതാവ് വൈ. അനന്തൻ മാസ്റ്ററുടെ നേതത്വത്തിൽ രാഷ്ട്രീയ പ്രവർത്തനം ആരംഭിച്ച റായി പുത്തിഗെ ഡിവിഷനിൽ നിന്ന് ജില്ലാ പഞ്ചാത്തംഗവും മഞ്ചേശ്വരം ബ്ലോക്ക് പഞ്ചായത്ത് അംഗവുമായി പ്രവർത്തിച്ചു.
സിപിഐ എം ജില്ലാ കമ്മിറ്റി അംഗമാണ്.
2019 ലെ മഞ്ചേശ്വരം നിയമസഭാ ഉപതെരഞ്ഞെടുപ്പിൽ മത്സരിച്ചെങ്കിലും എം.സി. കമറുദ്ദീൻ പരാജയപ്പെട്ടു.
എം. ശാരദ മേനോൻ
ഇന്ത്യക്കാരിയായ ഒരു മനഃശാസ്ത്രജ്ഞയും സാമൂഹികപ്രവർത്തകയും ചെന്നൈ ആസ്ഥാനമായ ലാഭരഹിതസംരംഭമായ, സ്കിസോഫ്രീനിയയും മറ്റു മാനസികവൈകല്യമുള്ളവരുമായ രോഗികളെ പുനരധിവസിപ്പിക്കാനുള്ള സ്‌കീസോഫ്രീനിക് കെയർ ആൻഡ് റിസർച്ച് ഫൗണ്ടേഷൻ (സ്‌കാർഫ്)-ന്റെ സ്ഥാപകയുമാണ് എം ശാരദ മേനോൻ (Mambalikalathil Sarada Menon) ( (5 ഏപ്രിൽ 1923 – 5 ഡിസംബർ 2021).
മുൻപ് മദ്രാസ് മെഡിക്കൽ സർവീസിൽ ഓഫീസർ ആയിരുന്ന ഇവർ ഇന്ത്യയിലെ ആദ്യ വനിതാ മനശാസ്ത്രജ്ഞയാണ്.
സാമൂഹികസേവനങ്ങളെ മുൻനിർത്തി 1992-ൽ പദ്മഭൂഷൻ ലഭിച്ചു.
തമിഴ്നാട് സർക്കാരിന്റെ ഔവയാർ പുരസ്‌കാരം അടക്കം മറ്റ് പുരസ്കാരങ്ങളും അവർ നേടിയിട്ടുണ്ട്.
പാലക്കാട് ശ്രീകൃഷ്ണപുരം മാമ്പിളിക്കളം കുടുംബാംഗമാണ് ശാരദാ മേനോൻ.
എട്ടു മക്കളിൽ ഏറ്റവും ഇളയവളായി മംഗളൂരുവിൽ ജനിച്ച ഇവർ ജഡ്ജിയായിരുന്ന അച്ഛൻ ശങ്കരമേനോന്റെ സ്ഥലംമാറ്റത്തെുടർന്നാണ് ചെന്നൈയിൽ എത്തിയത്.
ഗുഡ് ഷെപ്പേർഡ് സ്‌കൂൾ, ക്രൈസ്റ്റ് ചർച്ച് ആംഗ്ലോ ഇന്ത്യൻ ഹയർ സെക്കണ്ടറി സ്കൂൾ എന്നിവിടങ്ങളിലെ വിദ്യാഭ്യാസത്തിനുശേഷം വിമൻസ് ക്രിസ്ത്യൻ കോളേജിൽ നിന്നും ബിരുദം നേടി.
1951-ൽ മദ്രാസ് മെഡിക്കൽ കോളേജിൽനിന്ന് എം.ബി.ബി.എസ്. പാസായി.
തുടർന്ന് ബെംഗളൂരുവിൽ മനോരോഗ ചികിത്സയിൽ രണ്ടുവർഷം ഉപരിപഠനം നടത്തി.
ഉപരിപഠനം പൂർത്തിയാക്കിയ ശാരദ മേനോന് ചെന്നൈയിലെ മെന്റൽ ഹെൽത്ത് ഇൻസ്റ്റിറ്റ്യൂട്ടിലാണ് ജോലി ലഭിച്ചത്.
1961-ൽ ഇവിടെ സൂപ്രണ്ടായി.
മാനസികാസ്വാസ്ഥ്യമുള്ളവരുമായി സൗഹാർദപരമായ ഇടപെടൽ ഇവിടെ നിന്നാണ് തുടങ്ങുന്നത്.
1978-ൽ വിരമിച്ചു.
മാനസികാസ്വാസ്ഥ്യമുള്ളവരെ ചികിത്സിക്കുന്നതിനൊപ്പം അവരെ പുനരധിവസിപ്പിക്കുന്നതിനും പ്രത്യേക ശ്രമങ്ങൾ നടത്തി.
1984-ൽ സ്‌കീസോഫ്രീനിക് കെയർ ആൻഡ് റിസർച്ച് ഫൗണ്ടേഷൻ (സ്‌കാർഫ്) എന്ന സന്നദ്ധ സംഘടന സ്ഥാപിച്ചു.
ഇന്ത്യയിലെത്തന്നെ അറിയപ്പെടുന്ന പ്രസ്ഥാനമായി ഇത് വളർന്നു.
ഇതോടൊപ്പം മാനസികാസ്വാസ്ഥ്യമുള്ളവരുടെ കുടുംബ സംഘടനയായ ആശയ്ക്കും രൂപം നൽകി.
എം. ശിവറാം ഇംഗ്ലീഷ് വിലാസം https://ml.wikipedia.org/wiki/M.
_Sivaram ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
അന്താരാഷ്ട്ര വാർത്താ ഏജൻസിയായ റോയിട്ടേഴ്സിനു വേണ്ടി പ്രവർത്തിച്ചിട്ടുള്ള ഒരു പ്രമുഖ പത്രപ്രവർത്തകനാണ് എം. ശിവറാം .
തെക്കുകിഴക്കൻ ഏഷ്യയിലെ മുഖ്യലേഖകനായിരുന്നു.
തെക്കുകിഴക്കനേഷ്യൻ രാജ്യങ്ങളെക്കുറിച്ച് അതി സൂക്ഷ്മ വിവരങ്ങൾ പോലും അറിയാമായിരുന്നു ശിവറാമിന്.
വിയറ്റ്നാം യുദ്ധത്തെപ്പറ്റി 'വിയറ്റ്നാം വാർ വൈ' (1965) എന്ന പുസ്തകം അദ്ദേഹം രചിച്ചിട്ടുണ്ട്.
രണ്ടാം ലോകയുദ്ധക്കാലത്ത് തെക്കുകിഴക്കനേഷ്യയിൽ ശിവറാം റിപ്പോർട്ടിങ് നടത്തി.
1947-52 കാലത്ത് പ്രസ് ട്രസ്റ്റ് ഓഫ് ഇന്ത്യ (പി.ടി.ഐ.) - റോയിട്ടേഴ്സ് കൂട്ടുകെട്ടിന്റെ ഫോറിൻ എഡിറ്ററായി ശിവറാം നിയമിതനായി.
ഇക്കാലത്ത് ചൈനയിലെ ബെയ്ജിങ് മുതൽ ഈജിപ്തിലെ കെയ്റോ വരെ യാത്ര ചെയ്ത് വാർത്തകൾ റിപ്പോർട്ട് ചെയ്തു.
കൊറിയൻ യുദ്ധം (1950), ഈജിപ്തിൽ നടന്ന പട്ടാള അട്ടിമറി (1952) തുടങ്ങിയവ ഇക്കൂട്ടത്തിൽ പെടുന്നു.
വിദേശജീവിതത്തിനു ശേഷം ഇന്ത്യയിൽ തിരിച്ചെത്തിയ ശിവറാം മുംബൈയിൽ ഫ്രീപ്രസ് ജേണലിൽ അസിസ്റ്റന്റ് എഡിറ്ററായി .
ആലപ്പുഴ ജില്ലയിലെ തോട്ടപ്പള്ളിയിൽ കോന്നവത്തുവീട്ടിൽ 1907 നവംബർ 14-ന് ശിവരാമ പിള്ള എന്ന എം. ശിവറാം ജനിച്ചു.
മികച്ച വാർത്താ പരമ്പരയ്ക്ക് അദ്ദേഹത്തിന്റെ പേരിൽ തിരുവനന്തപുരം പ്രസ് ക്ലബ് അവാർഡ് ഏർപ്പെടുത്തിയിട്ടുണ്ട് .
1972 നവംബർ 20-ന് ശിവറാം അന്തരിച്ചു.
ജീവിത രേഖ 1907 ജനനം 1926 അധ്യാപകനായി 1928 നാടുവിട്ടു; എ.പി.ഐ.യിൽ ലേഖകൻ 1929 ബാങ്കോക്കിൽ 'നേഷൻ', 'ബാങ്കോക്ക് ക്രോണിക്കിൾ' എന്നിവയുടെ എഡിറ്റർ 1935 തെക്കുകിഴക്കൻ ഏഷ്യയിലെ ഇന്ത്യൻ സ്വാതന്ത്ര്യപ്രസ്ഥാനത്തിൽ 1942 റോയിട്ടേഴ്സിന്റെ മുഖ്യലേഖകൻ 1947 പി.ടി.ഐ.- റോയിട്ടറിന്റെ ഫോറിൻ എഡിറ്റർ 1952 ഫ്രീപ്രസ് ജേണലിൽ 1953 ആകാശവാണിയിൽ 1955 ഇന്ത്യൻ ന്യൂസ് സർവീസിൽ 1960 'മലയാ മെയിൽ' എഡിറ്റർ 1964 ഇന്ത്യൻ എക്സ്പ്രസ് ഗ്രൂപ്പിന്റെ ബ്യൂറോ ചീഫ് 1966 തിരുവനന്തപുരം പ്രസ്ക്ലബ് പ്രസിഡന്റ് 1968 ഇൻസ്റ്റിറ്റ്യൂട്ട് ഓഫ് ജേണലിസം സ്ഥാപിച്ചു 1972 മരണം അവലംബം പുറം കണ്ണികൾ "പോത്തൻ ശങ്കർ ശിവറാം... - ഡോ. എം.എസ്. ഹരികുമാർ"
എം. സദാശിവൻ ഇംഗ്ലീഷ് വിലാസം https://ml.wikipedia.org/wiki/M.
_Sadasivan
ഒന്നും , മൂന്നും കേരളനിയമസഭകളിൽ നേമം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു എം. സദാശിവൻ (ഏപ്രിൽ 1919 - 20 ജനുവരി 1989).
അവിഭക്ത കമ്മ്യൂണിസ്റ്റ് പാർട്ടിയെ ഒന്നാം കേരളനിയമസഭയിലും സി.പി.ഐ.(എം)നെ മൂന്നാം കേരള നിയമസഭയിലേക്കും ഇദ്ദേഹം പ്രതിനിധാനം ചെയ്തു.
1919 ഏപ്രിലിൽ ജനിച്ചു.
ടെക്നിക്കൽ എഞ്ചിനിയറിംഗിൽ ഡിപ്ലോമ നേടിയിട്ടുണ്ട്.
സി.പി.ഐയുടെ തിരുവനന്തപുരം ജില്ലാക്കമ്മിറ്റിയംഗം, സംസ്ഥാന സമിതിയംഗം, കേരള കർഷകസംഘം വർക്കിംഗ് കമ്മിറ്റിയംഗം, എന്നീ നിലകളിൽ ഇദ്ദേഹം പ്രവർത്തിച്ചിരുന്നു.
ഇന്ത്യൻ കരസേനയിൽ ഏഴ് വർഷത്തോളം പ്രവർത്തിച്ച ഇദ്ദേഹം 1938-40 കാലങ്ങളിൽ പൊതുമരാമത്ത് വകുപ്പിലും ജോലിചെയ്തിരുന്നു.
നിരവധി തവണ ജയിൽ വാസവും അനുഷ്ഠിച്ചിട്ടുണ്ട്.
1989 ജനുവരി 20 ന് അന്തരിച്ചു.
എം. വിൻസെന്റ് ഇംഗ്ലീഷ് വിലാസം https://ml.wikipedia.org/wiki/M.
ഇന്ത്യൻ നാഷണൽ കോൺഗ്രസ് പ്രവർത്തകനും കോവളം നിയോജക മണ്ഡലത്തിൽ നിന്നുള്ള നിയമസഭാംഗവുമാണ് എം. വിൻസെന്റ്.
1968 മേയ് 31-ന് ബാലരാമപുരത്ത് ജനിച്ചു.
കെ.എസ്.യുവിൽ കൂടി വിദ്യാർത്ഥി രാഷ്ട്രീയത്തിലേക്ക് എത്തിച്ചേർന്ന വിൻസെന്റ് കാട്ടാക്കട ക്രിസ്ത്യൻ കോളേജ് യൂണിറ്റ് പ്രസിഡന്റ്, കെ.എസ്.യുവിന്റെ നെയ്യാറ്റിൻകര ജില്ലാ ജെനറൽ സെക്രട്ടറി, തിരുവനന്തപുരം ഡി.സി.സി. ജനറൽ സെക്രട്ടറി, കെപി.
സി.സി. അംഗം, നേമം ബ്ലോക്ക് പഞ്ചായത്തംഗം എന്നീ നിലകളിൽ പ്രവർത്തിച്ചിട്ടുണ്ട്.
2016-ൽ ജമീലാ പ്രകാശത്തെ പരാജയപ്പെടുത്തി പതിനാലാം നിയമസഭയിൽ അംഗമായി.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2016 കോവളം നിയമസഭാമണ്ഡലം എം. വിൻസെന്റ് കോൺഗ്രസ് (ഐ.) , യു.ഡി.എഫ്. ജമീല പ്രകാശം സി.പി.ഐ.എം. , എൽ.ഡി.എഫ്. അവലംബം
എം. സി. ദാവാർ ഇംഗ്ലീഷ് വിലാസം https://ml.wikipedia.org/wiki/M.
_Davar
എം. സി. ദാവാർ (M. C. Davar) (24 ഏപ്രിൽ 1913 - 9 നവംബർ 1977)) സ്വാതന്ത്ര്യസമര സേനാനിയും  ജവഹർലാൽ നെഹ്റുവിന്റെ അനുയായിയുമായിരുന്നു.
ഇന്ത്യയുടെ വിഭജനത്തിനെതിരായി പാകിസ്താനിൽ നിന്നും അഭയാർഥികൾക്കിടയിലെ അദ്ദേഹത്തിന്റെ പ്രവർത്തനവും ഇന്ത്യയും പാകിസ്താനും ചേർന്ന സമ്മേളനത്തിന്റെ ഉന്നമനത്തിനായി ഉള്ള പ്രവർത്തനങ്ങളും ഓർമ്മിക്കപ്പെടുന്നു.
ഇന്ത്യൻ നാഷണൽ കോൺഗ്രസ്സിൽ ചേരുന്നതിന് മുമ്പ് ദാവാർ തന്റെ സ്കൂൾ, കോളേജ് വിദ്യാഭ്യാസകാലത്ത് ഒരു വിപ്ലവകാരിയായി തന്റെ രാഷ്ട്രീയ ജീവിതം ആരംഭിച്ചു.
സ്വാതന്ത്ര്യസമരത്തിൽ പങ്കെടുത്ത് മോട്ടിലാൽ നെഹ്രു, സി.ആർ.ദാസ് എന്നിവരുടെ വഴിയിൽ സഞ്ചരിക്കുകയും സുഭാഷ് ചന്ദ്ര ബോസിന്റെ ഉപദേശത്തെത്തുടർന്ന് ഹോമിയോ ഡോക്ടറായിരുന്ന ഔദ്യോഗികജീവിതം ഉപേക്ഷിക്കുകയും ചെയ്തു.
മദൻ മോഹൻ മാളവ്യ , രാജേന്ദ്ര പ്രസാദ് , ഫസ്ലുൽ ഹഖ് എന്നിവരുൾപ്പടെ ദാവർ സ്വാതന്ത്ര്യ പോരാട്ടത്തിൽ നിരവധി പ്രമുഖരോടൊപ്പം പങ്കെടുത്തിരുന്നു.
കേന്ദ്ര അസംബ്ലിയിൽ ഹോമിയോപ്പതിയെ അംഗീകരിക്കുന്നതിന് അദ്ദേഹം ഒരു സുപ്രധാന പങ്കുവഹിച്ചു.
ഇതിന്റെ പ്രമേയം പിന്നീട് ഭാരത സർക്കാർ സ്വീകരിച്ചു.
1929 ൽ ലാഹോറിൽ നടന്ന വാർഷിക സമ്മേളനത്തിൽ ദാവർ ഇന്ത്യൻ നാഷണൽ കോൺഗ്രസിൽ ചേർന്നു .
ജവഹർലാൽ നെഹ്രു കോൺഗ്രസിൻറെ പ്രസിഡന്റുമായി അദ്ദേഹത്തിന്റെ പിതാവായ മോത്തിലാൽ അധികാരമേറ്റു.
1930 ഏപ്രിൽ ഉപ്പു സത്യാഗ്രഹത്തിൽ പങ്കെടുത്തതിന് അദ്ദേഹത്തെ അറസ്റ്റു ചെയ്തു.
ഇന്ത്യയുടെ വിഭജനത്തെപ്പറ്റിയുള്ള നിർദ്ദേശത്തോട് ശക്തമായ എതിർപ്പ് പ്രകടിപ്പിച്ചതിന്റെ പേരിൽ ദാവർ ഓർമ്മിക്കപ്പെടുന്നു.
ഇതിനെ തടയുകയും കോൺഗ്രസും മുസ്ലീം ലീഗും തമ്മിലുള്ള വിഭജനം തടയാൻ അദ്ദേഹം യുണൈറ്റഡ് പാർട്ടി ഓഫ് ഇന്ത്യ രൂപവത്കരിക്കുകയും ചെയർപേഴ്സൺ സെക്രട്ടറി ജനറൽ ആയി പ്രവർത്തിക്കുകയും ചെയ്തു.
ബംഗാളിലെ മുൻ പ്രീമിയർ അംഗം എ.കെ. ഫാസ്ലാൽ ഹഖ്, സർ സയ്യിദ് സുൽത്താൻ അഹമ്മദ്, മഹാത്മ ഭഗവാൻ ദിൻ എന്നിവരും ഈ കൂട്ടത്തിൽ ഉൾപ്പെട്ടിരുന്നു.
അദ്ദേഹത്തിന്റെ പരിശ്രമം ഉണ്ടായിരുന്നെങ്കിലും ഇന്ത്യ വിഭജനം ബ്രിട്ടീഷുകാരുടെ ബ്യൂറോക്രസിയുടെ പേരിലാണ് ആരോപണം ഉന്നയിച്ചത്.
എം. സുഭദ്ര നായർ
എം. സുഭദ്ര നായർ ഒരു ഇന്ത്യൻ ഗൈനക്കോളജിസ്റ്റും മെഡിക്കൽ ടീച്ചറും സാമൂഹിക പ്രവർത്തകയുമാണ.
ഇംഗ്ലീഷ്: M. Subhadra Nair.
50,000-ത്തിലധികം ശിശുജനനങ്ങളെ സഹായിച്ചതായി റിപ്പോർട്ട് ചെയ്യപ്പെട്ടിട്ടുണ്ട്.
വൈദ്യശാസ്‌ത്രരംഗത്തെ പത്മ പുരസ്‌കാരം ലഭിച്ച ആദ്യ ഗൈനക്കോളജിസ്റ്റായ അവളുടെ സേവനങ്ങൾക്ക്, 2014-ൽ, നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ നൽകി ഇന്ത്യാ ഗവൺമെന്റ് അവളെ ആദരിച്ചു.
1929 ഫെബ്രുവരി 21-ന് ദക്ഷിണേന്ത്യൻ സംസ്ഥാനമായ കേരളത്തിലെ തൃശ്ശൂരിലെ ഇരിഞ്ഞാലക്കുടയിൽ , ഇന്ത്യയിലെ മുൻനിര വനിതാ ഡോക്ടർമാരിൽ ഒരാളായ കൃഷ്ണൻ കുട്ടി മേനോന്റെയും മാധവി അമ്മയുടെയും മകളായി, രണ്ട് മൂത്ത സഹോദരന്മാരുടെ സഹോദരിയായാണ് സുഭദ്ര നായർ ജനിച്ചത്.
ഒരു മൂത്ത സഹോദരിയും.
മഹാത്മാഗാന്ധിയുടെ അനുയായിയും സ്വാതന്ത്ര്യ സമര സേനാനിയുമായിരുന്ന മാധവി അമ്മ കർശനമായ അച്ചടക്കക്കാരിയും തിരക്കുള്ള ഒരു ഡോക്ടറും ആയിരുന്നു, അതിനാൽ സുഭദ്രയെ അവളുടെ അമ്മായിയമ്മയാണ് വളർത്തിയത്.
ഇരിങ്ങാലക്കുടയിലെ പ്രാദേശിക സ്കൂളിൽ 3 വയസ്സിൽ സ്കൂൾ വിദ്യാഭ്യാസം ആരംഭിച്ച സുഭദ്ര 14 വയസ്സ് തികയുന്നതിന് മുമ്പ് മെട്രിക്കുലേഷൻ പാസായി .
ഇരിങ്ങാലക്കുടയുടെ കീഴിലുള്ള മദ്രാസ് സർവ്വകലാശാലയ്ക്ക് കോളേജ് പഠനത്തിന് കുറഞ്ഞ പ്രായപരിധി നിശ്ചയിച്ചിരുന്നു, കൂടാതെ സുഭദ്രയ്ക്ക് പ്രായപൂർത്തിയാകാത്തതിനാൽ കോളേജ് പഠനത്തിനായി തിരുവിതാംകൂർ സർവ്വകലാശാലാ പ്രദേശത്തേക്ക് മാറേണ്ടിവന്നു.
അങ്ങനെ, അവൾ ആലുവ യൂണിയൻ ക്രിസ്ത്യൻ കോളേജിൽ ചേർന്നു, പ്രീ യൂണിവേഴ്സിറ്റി കോഴ്സ് പാസായി.
വീണ്ടും, പ്രായം അവളെ നേരിട്ട് ഒരു മെഡിക്കൽ കോഴ്‌സിൽ ചേരുന്നതിന് തടസ്സപ്പെടുത്തി, അത് മദ്രാസ് യൂണിവേഴ്‌സിറ്റി മാത്രം വാഗ്ദാനം ചെയ്തു, സുഭദ്ര ബിഎസ്‌സി ബിരുദം പൂർത്തിയാക്കാൻ എറണാകുളം മഹാരാജാസ് കോളേജിൽ ചേർന്നു.
അമ്മയുടെ വൈദ്യജീവിതം സുഭദ്രയെ സ്വാധീനിച്ചു അവൾ വൈദ്യവൃത്തിയിൽ ഏർപ്പെടാൻ നേരത്തെ തന്നെ തീരുമാനിച്ചിരുന്നു.
അതനുസരിച്ച്, 1947-ൽ അവർ മദ്രാസിലേക്ക് താമസം മാറി, അവിടെ അവളുടെ മൂത്ത സഹോദരൻ വിശ്വനാഥ മേനോൻ ഒരു ഡയബറ്റോളജിസ്റ്റ് ആയിരുന്നു, അവിടെ നിന്ന് മദ്രാസ് മെഡിക്കൽ കോളേജിൽ ചേർന്ന് എംബിബിഎസ് പാസായി.
മദ്രാസിൽ മെഡിക്കൽ പ്രാക്ടീസ് തുടങ്ങാൻ അവസരങ്ങളുണ്ടായെങ്കിലും സഹോദരനൊപ്പം സുഭദ്ര അതിനെതിരെ തീരുമാനമെടുത്ത് കേരളത്തിലേക്ക് മടങ്ങി.
അക്കാലത്ത് ശൈശവാവസ്ഥയിലായിരുന്ന തിരുവനന്തപുരം ഗവൺമെന്റ് മെഡിക്കൽ കോളേജിന്റെ ഭാഗമായ തിരുവനന്തപുരത്തെ സ്ത്രീകൾക്കും കുട്ടികൾക്കുമുള്ള ശ്രീ അവിട്ടം തിരുനാൾ ഹോസ്പിറ്റലിൽ അസിസ്റ്റന്റ് സർജനായാണ് അവരുടെ കരിയർ ആരംഭിച്ചത്.
മെഡിക്കൽ കോളേജ് വളർന്നപ്പോൾ, സുഭദ്ര ഫാക്കൽറ്റിയിൽ ട്യൂട്ടറായി ചേർന്നു.
മുഖ്യധാരാ അധ്യാപക ജോലിയിൽ പ്രവേശിക്കാൻ ബിരുദാനന്തര ബിരുദം ആവശ്യമായ അവളുടെ അധ്യാപന ജീവിതം മുന്നോട്ട് കൊണ്ടുപോകാൻ, പട്‌ന , മദ്രാസ് സർവകലാശാലകളിൽ നിന്ന് ഗൈനക്കോളജിയിലും പ്രസവചികിത്സയിലും സ്പെഷ്യലൈസേഷനോടെ ബിരുദാനന്തര ബിരുദം നേടി, താമസിയാതെ റാങ്കുകൾ ഉയർന്നു.
1984-ൽ ഗൈനക്കോളജി ആൻഡ് ഒബ്‌സ്റ്റട്രിക്‌സ് വിഭാഗം മേധാവിയായി സുഭദ്ര നായർ സർക്കാർ സർവീസിൽ നിന്ന് വിരമിച്ചു.
സുഭദ്ര കേരളാ പോലീസിലെ ജില്ലാ സൂപ്രണ്ടായിരുന്ന ഗോപാലകൃഷ്ണൻ നായരെ വിവാഹം കഴിച്ചു, ആശാ , ശാന്തി എന്നീ രണ്ട് പെൺമക്കൾ ഉണ്ടായ ശേസ്ഗൻ അദ്ദേഹം മരിച്ചു.
ആശാ യുകെയിൽ സ്ഥിരതാമസമാക്കിയപ്പോൾ ഇളയ മകൾ തിരുവനന്തപുരത്താണ് താമസിക്കുന്നത്.
സർക്കാർ സർവീസിൽ നിന്ന് വിരമിച്ച ശേഷം, സുഭദ്ര തിരുവനന്തപുരത്തെ കോസ്‌മോപൊളിറ്റൻ ഹോസ്പിറ്റലിൽ ഗൈനക്കോളജി കൺസൾട്ടന്റ് സർജനായി ചേർന്നു, ആശുപത്രി പെട്ടന്നുള്ള ഒരു ചെറിയ സജ്ജീകരണമായിരുന്നു.
ആശുപത്രി ഇപ്പോൾ മൾട്ടി സ്പെഷ്യാലിറ്റി ആശുപത്രിയായി വികസിച്ചു.
കോസ്‌മോപൊളിറ്റൻ ഹോസ്പിറ്റലിൽ ഗൈനക്കോളജി ചെയർമാനും സീനിയർ കൺസൾട്ടന്റുമായി ജോലി തുടരുന്ന സുഭദ്ര നായർ തിരുവനന്തപുരത്തെ പട്ടത്താണ് താമസിക്കുന്നത്.
ഗുഡ്‌ഗാവ്
28°28′N 77°02′E ﻿ / ﻿ 28.47°N 77.03°E ﻿ / 28.47; 77.03 ഇന്ത്യയിലെ ഹരിയാന സംസ്ഥാനത്തെ  ആറാമത്തെ വലിയ നഗരമാണ് ഗുർഗോൺ ( ഹിന്ദി :  गुड़गांव).
2001 ലെ ജനസംഖ്യാ കണക്കെടുപ്പ് പ്രകാരം  ഇവിടുത്തെ ജനസംഖ്യ 228,820 ആണ്.
ഡൽഹി നഗരത്തിനു തെക്കു വശത്തു സ്ഥിതി ചെയ്യുന്ന ഗുഡ്‌ഗാവ് ഡൽഹിയുടെ ഒരു ഉപഗ്രഹനഗരമായി കണക്കാക്കുന്നു.
ഡൽഹി ദേശീയ തലസ്ഥാനമേഖലയുടെ (NCR) ഭാഗവുമാണിത്.
കഴിഞ്ഞ പത്ത് വർഷങ്ങൾക്കിടയിൽ ഏറ്റവും കൂടുതൽ വളർച്ച രേഖപ്പെടുത്തിയ നഗരങ്ങളിൽ ഒന്നാണ് ഗുർഗോൺ .
2016ൽ ഹരിയാന സർക്കാർ ഗുർഗോണിൻ്റെ പേര് ഗുരുഗ്രാം എന്ന് പുനർനാമകരണം ചെയ്തു.
ഐക്യു എയർ വിഷ്വൽ, ഗ്രീൻപീസ് പുറത്തുവിട്ട കണക്കുകൾ പ്രകാരം 2019 മാർച്ചിൽ ഗുർഗോൺ ലോകത്തിലെ ഏറ്റവും മലിനീകരിക്കപ്പെട്ട നഗരമായി തിരഞ്ഞെടുക്കപ്പെട്ടു.
കാവ്യശോഭ ഉണ്ടാക്കുന്ന ധർമങ്ങളാണ് ഗുണങ്ങൾ .
ഗുണങ്ങൾ നിത്യങ്ങളാണ്.
ഭരതമുനി നാട്യശാസ്ത്രത്തിൽ പത്തു കാവ്യഗുണങ്ങൾ വിവേചിച്ചു കാണിക്കുന്നു.
ഭരതന്റെ അതേ മാർഗ്ഗമാണ് ദണ്ഡി ഗുണവിഭജനത്തിൽ സ്വീകരിച്ചത്.
'ശ്ലേഷ, പ്രസാദ, സമതാ, സമാധിർ
മാധുര്യ, മോജ, പദസൗകുമാര്യം,
അർത്ഥസ്യ ച വ്യക്തി, രുദാരതാ, ച
കാന്തിശ്ച കാവ്യസ്യ ഗുണാദശൈതേ'
-നാട്യശാസ്ത്രം 17.93 ശ്ലേഷം
ശൈഥില്യം ഇല്ലാത്തതും അല്പപ്രാണാക്ഷരങ്ങൾ നിറഞ്ഞതുമാണ് ശ്ലിഷ്ടം.
അല്പപ്രാണങ്ങളായ അക്ഷരങ്ങൾക്ക് പ്രാമുഖ്യം കൊടുക്കണമെന്ന കാര്യം ആദ്യമായി പറയുന്നത് ദണ്ഡിയാണ്.
അനുപ്രാസപ്രിയത്വം കൊണ്ട് ഗൗഡന്മാരും ബന്ധഗൗരവംകൊണ്ട് വൈദർഭന്മാരും ശ്ലിഷ്ടഗുണത്തെ അംഗീകരിക്കുന്നു.
പ്രസാദം
പ്രസിദ്ധാർത്ഥം ഉൾക്കൊളളുന്നതിനാൽ പ്രതീതി സുഭഗമാണ് പ്രസാദം
'പ്രസാദവാത് പ്രസിദ്ധാർത്ഥം പ്രതീതി സുഭഗം വച'-കാ ആ 1.45
അതിരൂഢമായ പദങ്ങളില്ലെങ്കിലും വ്യുൽപ്പന്നമാണെന്ന് പറഞ്ഞ് ഗൗഡന്മാർ പ്രസാദത്തെ ആദരിക്കുന്നു.
അവർക്ക്  വൈചിത്രശാലിയായ ബന്ധമാണ് പ്രസാദം.
സമത
അലങ്കാരങ്ങളും ഗുണങ്ങളും സമമായി, അന്യോന സദൃശ്യമായി, അന്യോനഭൂഷണമായി വരുന്നതാണ് സമത.
മാധുര്യം
വാക്കിലും അർത്ഥത്തിലും രസം സ്ഥിതി ചെയ്യുന്നതാണ് മാധുര്യം.
തേൻകൊണ്ട് വണ്ടുകൾ എന്ന പോലെ രസം കൊണ്ട് സഹൃദയർ മദിക്കുന്നു.
സൗകുമാര്യം
പരുഷമല്ലാത്ത അക്ഷരങ്ങൾ ധാരാളമായി വന്നാൽ സുകുമാരഗുണം ലഭിക്കും അർത്ഥവ്യക്തി
അർത്ഥം ആലോചിച്ചെടുക്കാതെ നേരിട്ടു കിട്ടുന്നത് അർത്ഥ വ്യക്തി.
ഈ ഗുണം വൈദർഭഗൗഡീയന്മാർ ഒരേപോലെ സ്വീകരിക്കുന്നു.
ഉദാരത
പറഞ്ഞു കഴിയുമ്പോൾ ഉത്കർഷം തോന്നിക്കുന്നതാണ് ഉദാരത.
ഉദാരതകൊണ്ട് കാവ്യപദ്ധതി സനാഥമാകുന്നു, ഓജസ്സ്
സമസ്തപദങ്ങൾ ധാരാളമുണ്ടായാൽ ഓജോഗുണം ലഭിക്കുന്നു.
ഇത് ഗദ്യത്തിന്റെ ജീവനാണ്.
കാന്തി
ലൗകികമായ അർത്ഥങ്ങളെ അതിക്രമിക്കാതെ തന്നെ എല്ലായിടത്തും ആകർഷകമാകുന്ന വിധത്തിൽ രചന നിർവ്വഹിച്ചാൽ കാന്തി ഗുണം ലഭിക്കും.
ലോകമര്യാദ അനുവർത്തിച്ചുകൊണ്ട് ഒന്നിന്റെ ധർമ്മം മറ്റൊന്നിൽ പ്രയോഗിച്ചാൽ സമാധി ഗുണം ലഭിക്കും.
ഒരു വസ്തുവിൽ ഒരേ സമയത്ത് അനേകധർമ്മങ്ങൾ ഉപചാരമായി ആരോപിക്കുന്നതും സമാധി ഗുണം തന്നെ.
കാവ്യസർവ്വസ്വമായ ഇതിനെ എല്ലാ കവികളും പിന്തടരുന്നു
ശ്ലേഷം, സമത, ഓജസ്സ് എന്നിവ ശബ്ദഗുണങ്ങളും പ്രസാദം, അർത്ഥവ്യക്തി, ഉദാരത, കാന്തി, സമാധി എന്നിവ അർത്ഥഗുണങ്ങളും മാധുര്യം, സുകുമാരത എന്നിവ ഉഭയഗുണത്തിലും പെടുന്നു.
ഗുണനം ഇംഗ്ലീഷ് വിലാസം https://ml.wikipedia.org/wiki/Multiplication ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
3 × 4 = 12, ഇവിടെ 12 കുത്തുകൾ 4എണ്ണമുള്ള 3വരികളിലായോ മൂന്നെണ്ണമുള്ള 4നിരകളിലായോ വിന്യസിച്ചിരിക്കുന്നു.
സംഖ്യകളുടെ ഗുണനം എന്നത് ഒരേ സംഖ്യയെത്തന്നെ ആവർത്തിച്ച്  കൂട്ടുന്നതിന് തുല്യമാണ്.
ഉദാഹരണത്തിന് 4നെ 3 കൊണ്ട് ഗുണിച്ചാൽ 12 കിട്ടുന്നു.
ഇത് 4+4+4=12 ന് തുല്യമാണ്.
ഗണിതശാസ്ത്രത്തിലെ അടിസ്ഥാനസംകാരകങ്ങളിൽ ഒന്നാണ് ഗുണനം.
ഗുണനത്തിന്റെ വിപരീതമാണ് ഹരണം .
ഗുണനം സംഖ്യകൾക്കുപരിയായി മാട്രിക്സുകൾക്കും പ്രയോഗിക്കാറുണ്ട്.
ചിഹ്നം,പദവ്യുല്പ്പത്തി ഒരു ഗുണനപ്രതീകം
പദങ്ങൾക്കിടയിൽ × {\displaystyle \times } എന്ന ചിഹ്നമുപയോഗിച്ചാണ് ഗുണനസംക്രിയയെ സൂചിപ്പിക്കുന്നത്.
ഉത്തരത്തെ സമചിഹ്നമുപയോഗിച്ച് യോജിപ്പിക്കുന്നു.
2 × 3 = 6 {\displaystyle 2\times 3=6} ("മൂന്നിന്റെ രണ്ട് മടങ്ങ് സമം 6") 3 × 4 = 12 {\displaystyle 3\times 4=12} 2 × 3 × 5 = 6 × 5 = 30 {\displaystyle 2\times 3\times 5=6\times 5=30} 2 × 2 × 2 × 2 × 2 = 32 {\displaystyle 2\times 2\times 2\times 2\times 2=32}
ഈ ചിഹ്നം കൂടാതെ താഴേ പറയുന്ന പലചിഹ്നങ്ങളും ഗുണനത്തിന് ഉപയോഗിച്ചുവരുന്നു.
ഒരു കുത്ത് ഗുണനചിഹ്നത്തെ സൂചിപ്പിക്കാറുണ്ട്.
ഉദാഹരണമായി 5 ⋅ 2 അഥവാ 5 .
2 {\displaystyle 5\cdot 2\quad {\text{അഥവാ}}\quad 5\,.
\,2}
പാശ്ചാത്യരാജ്യങ്ങളിൽ ഗുണനത്തെ സൂചിപ്പിക്കാൻ ഈ ചിഹ്നമാണുപയോഗിക്കുന്നത്.
പ്രോഗ്രാമിങ് ഭാഷകളിൽ ഗുണനചിഹ്നമായി ഉപയോഗിക്കുന്നത് * ആണ്.
ബീജഗണിതത്തിൽ ചരങ്ങൾ തമ്മിലുള്ള ഗുണനത്തെ അവ തമ്മിൽ അടുപ്പിച്ചുവെച്ച് ആണ് സൂചിപ്പിക്കന്നത്.
ഉദാഹരണത്തിന്  xy എന്നാൽ xഗുണിക്കണം y എന്നാണർത്ഥം.
മാട്രിക്സുകളുടെ ഗുണനത്തിൽ × {\displaystyle \times } , ⋅ {\displaystyle \cdot } ഈ ചിഹ്നങ്ങൾക്ക് വ്യത്യാസമുണ്ട്.
× {\displaystyle \times } എന്നത് സദിശഗുണനത്തേയും ⋅ {\displaystyle \cdot } എന്നത് അദിശഗുണനത്തേയും സൂചിപ്പിക്കുന്നു.
ഏതുസംഖ്യകളേയാണോ ഗുണിക്കേണ്ടത് അവയെ ഘടകങ്ങളെന്ന് പറയാം.
ബീജഗണിതത്തിൽ ചരത്തിന്റെ ഗുണിതമായി ഏതുസംഖ്യയാണോ വരുന്നത് അതിനെ ഗുണോത്തരം എന്ന് പറയുന്നു.
സംഖ്യകൾ തമ്മിൽ ഗുണിച്ച് കിട്ടുന്ന ഉത്തരത്തെ ഉല്പന്നം എന്ന് പറയുന്നു.
ഗുഡ്‌വിൻ ചാരിറ്റബിൾ ട്രസ്സ്റ്റ്
മുംബൈ ആസ്ഥാനമാക്കി പ്രവർത്തിക്കുന്ന സനദ്ധസംഘടനയാണ് ഗുഡ്‌വിൻ ചാരിറ്റബിൾ ട്രസ്റ്റ് .
മരണാനന്തര അവയവദാനം ലക്ഷ്യമാക്കിയാണ് കൂടുതൽ പ്രവർത്തനങ്ങൾ നടക്കുന്നത് .
മഹാരാഷ്ട്രയിലെ ഡോംബിവിലി , വസായ്, ചെമ്പൂർ , ചിഞ്ച്‌വാഡ്  കേരളത്തിലും അവയവദാനം ലക്ഷ്യമാക്കി ഏകദേശം 50000 ലേറെ പേർക്ക് മരണാനന്തരഅവയവദാന ബോധവൽക്കരണം നടത്തിയിട്ടുണ്ട്.
രക്ഷാധികാരികൾ ഭരണസമിതി എ .
ജി. മോഹൻ , ചെയർമാൻ സുനിൽ കുമാർ അക്കരക്കാരൻ , സെക്രട്ടറി സുധീർ കുമാർ അക്കരക്കാരൻ പ്രധാന അംഗങ്ങൾ ധൻരാജ് പിള്ള മുൻ ഇന്ത്യൻ ഹോക്കിക്യാപ്റ്റൻ പങ്കജ് ഉദാസ് ഗസൽ ഗായകൻ അൽക യാഗ്നിക് പിന്നണി ഗായിക അഫ്ദാബ് ശിവ്ദാസ്നി ഹിന്ദി സിനിമാതാരം മിനീഷ ലാമ്പ ഹിന്ദി സിനിമാതാരം ദേവൻ സിനിമാതാരം ജഗദീഷ് സിനിമാതാരം സുരാജ് വെഞ്ഞാറമൂട് സിനിമാതാരം പ്രവീണ സിനിമാതാരം ശരത്ത് സിനിമാതാരം ഷാനവാസ് ടെലിവിഷൻ സീരിയൽ നടൻ രഞ്ജിനി ഹരിദാസ് സിനിമാതാരം, അവതാരിക ശ്രുതി ലക്ഷ്മി സിനിമാതാരം അവയവദാന പ്രതിജ്ഞ അവയവദാന സമ്മത പ്രതിജ്ഞ,ത്രിശ്ശൂർ ശക്തൻ നഗർ അവയവദാന സമ്മത പ്രതിജ്ഞ,ത്രിശ്ശൂർ ശക്തൻ നഗർ അവയവദാന സമ്മത പ്രതിജ്ഞ,ചിഞ്ച് വാഡ്, പൂണെ അവലംബം ↑ http://www.mathrubhumi.com/online/malayalam/news/story/3595183/2015-05-19/business%5Bപ്രവർത്തിക്കാത്ത+കണ്ണി%5D ↑ ↑ http://indianexpress.com/article/cities/pune/donating-organs-a-service-to-the-nation-dhanraj-pillay/ ↑ ↑ ↑ http://www.mathrubhumi.com/online/malayalam/news/story/3595183/2015-05-19/business%5Bപ്രവർത്തിക്കാത്ത+കണ്ണി%5D ↑ http://www.mangalam.com/business/news/315801 ↑ http://www.dreamcity.in/index.php?
/blog/blog/index/goodwin-jewellery-tenth-showroom-inau-16th-in-trissur%5Bപ്രവർത്തിക്കാത്ത+കണ്ണി%5D ↑ http://indianexpress.com/article/cities/pune/donating-organs-a-service-to-the-nation-dhanraj-pillay/ ↑ http://alltvshows.in/2015/02/goodwin-charitable-trust-unites-organ-donars-in-mumbai/%5Bപ്രവർത്തിക്കാത്ത+കണ്ണി%5D
ഗുണ ലോക്സഭാ മണ്ഡലം
ഇന്ത്യൻ സംസ്ഥാനമായ മധ്യപ്രദേശിലെ 29 ലോക്‌സഭാ മണ്ഡലങ്ങളിൽ ഒന്നാണ് ഗുണ .